CELEX: 62017TA0467
Language: bg
Date: 2019-09-20 00:00:00
Title: Дело T-467/17: Решение на Общия съд от 20 септември 2019 г. — Barata/Парламент (Жалба за отмяна — Публична служба — Процедура за подбор на договорно наети служители — Назначаване — Покана за изразяване на интерес EP/CAST/S/16/2016 — Шофьори — Практически и теоретичен изпит, организирани след съставянето на база данни — Неуспех на теоретичния изпит — Отмяна на поканата за изразяване на интерес и на базата данни — Отпадане на предмета на спора — Запазване на правния интерес — Частично отпадане на правния интерес — Частична недопустимост)

2.12.2019   
            
            
               BG
            
            
               Официален вестник на Европейския съюз
            
            
               C 406/21
            
         
      Решение на Общия съд от 20 септември 2019 г. — Barata/Парламент
      (Дело T-467/17) (1)
      
      (Жалба за отмяна - Публична служба - Процедура за подбор на договорно наети служители - Назначаване - Покана за изразяване на интерес EP/CAST/S/16/2016 - Шофьори - Практически и теоретичен изпит, организирани след съставянето на база данни - Неуспех на теоретичния изпит - Отмяна на поканата за изразяване на интерес и на базата данни - Отпадане на предмета на спора - Запазване на правния интерес - Частично отпадане на правния интерес - Частична недопустимост)
      (2019/C 406/28)
      Език на производството: английски
      
         Страни
      
      
         Жалбоподател: Carlos Manuel Henriques Barata (Лисабон, Португалия) (представители: G. Pandey, D. Rovetta и V. Villante, avocats)
      
         Ответник: Европейски парламент (представители: J. Steele, I. Terwinghe и M. Windisch)
      
         Предмет
      
      Искане на основание член 270 ДФЕС за отмяна на поканата за изразяване на интерес EP/CAST/S/16/2016, отправена от Парламента с оглед на назначаването на шофьори, и на редица актове на Парламента в рамките на тази процедура за подбор, в това число на решението от 26 октомври 2016 г., с което жалбоподателят е уведомен, че не е сред избраните кандидати за длъжност шофьор, и на решението от 25 април 2017 г., с което се отхвърля подадената по административен ред жалба срещу това решение
      
         Диспозитив
      
      
                  1)
               
               
                  
                     Няма основание за произнасяне по съществото на искането за отмяна на поканата за изразяване на интерес EP/CAST/S/16/2016, на решението от 26 октомври 2016 г., с което г-н Carlos Manuel Henriques Barata е уведомен, че не е сред избраните кандидати за длъжност шофьор, и на решението от 25 април 2017 г., с което се отхвърля подадената от г-н Barata жалба по административен ред срещу това решение.
                  
               
            
                  2)
               
               
                  
                     Няма основание и за произнасяне по съществото на искането да се установи, че поканата за изразяване на интерес EP/CAST/S/16/2016 не се прилага по отношение на г-н Barata.
                  
               
            
                  3)
               
               
                  
                     Отхвърля жалбата в останалата ѝ част като недопустима.
                  
               
            
                  4)
               
               
                  
                     Европейският парламент понася направените от него съдебни разноски, както и тези на г-н Barata.
                  
               
            
         (1)  ОВ C 347, 16.10.2017 г.